Paterna continua el tapiat d'habitatges de la finca groga i ultima el desallotjament de l'edifici
10/01/2019

# Paterna continua el tapiat d'habitatges de la finca groga i ultima el desallotjament de l'edifici

[![Paterna continua el tapiat d'habitatges de la finca groga i ultima el desallotjament de l'edifici](/images/noticias/2019/01/finca-amarilla-gr.jpg)](/images/noticias/2019/01/finca-amarilla-gr.jpg)

10.01.2019

Amb els quatre habitatges que s'han tapiat hui, més de la meitat de la finca groga es troba ja segellada

L'Ajuntament de Paterna, en coordinació amb les àrees d'Infraestructures, Serveis Socials i la Policia Local de Paterna, continua amb el tapiat d'habitatges de la coneguda com a “finca groga” per a evitar que tornen a ser ocupades.

D'aquesta manera, l'equip de govern socialista ultimes les labors de desallotjament de l'edifici, que forma part del procés de regeneració del barri de Santa Rita en el qual es troba situat, i dóna resposta a una reivindicació històrica dels residents d'aquesta zona.

Hui mateix, diferents operaris municipals han procedit al tapiat de 4 habitatges més que estaven ocupades, de manera que més de la meitat d'edifici es troba ja inaccessible.

A més de la més de vintena de pisos que s'han tapiat, l'Ajuntament també ha segellat els baixos de l'edifici i ha procedit a la neteja de replans i zones comunes de la finca, d'on ha retirat més de quatre tones de fem i enderrocs.

El regidor de Protecció a les Persones i Participació Ciutadana, Julio Fernández ha explicat que _“la major part dels propietaris ja es troben reallotjats amb l'ajuda del consistori depenent de la situació personal de cada família”_ al mateix temps que ha destacat la importància d'aquesta intervenció que ha suposat una significativa millora de les condicions de salubritat i de seguretat del barri.

En aquest sentit, la regidora de Seguretat, Núria Campos ha ressaltat que _“des que l'Executiu local va començar la intervenció en la finca a la fi del passat mes d'octubre el nombre d'avisos a la Policia Local per incidències en la zona ha disminuït de manera molt significativa, una reversió a la qual ha contribuït el reforç de la presència policial en la zona”._